شەفەق نیوز/ مەسرور
بارزانی سەرۆک حکومەت هەرێم کوردستان، ئمڕوو شەممە، داوا لە مەسیحیەیلەی دەیشت کرد
ئەرا میلیکانیان گلەو بخوەن و خزمەت هەرێم بکەن، و پەیمان وە دابینکردن گشت ئاسانکارییگ
ئەرا گلەوخواردنیان و مقەیەتیکردن مافەیلیان دا.
سەرۆکایەتی هەرێم
لە بەیاننامەیگ رەسیە ئاژانس شەفەق نیوز وت: مەسرور بارزانی سەرۆک حکومەت هەرێم کوردستان،
ئمڕوو، پیشوازی لە لویس ساکو بترێرک کلیسەی کلدانی لە عراق و جهان وەگەرد شاند یاوەری
کرد.
و دیاری کرد بترێرک
کلیسەی کلدانی لە عراق و جهان لە چەوپیکەفتنەگە دەسخوەشی وە ئەزمون خوەشەویستی و پێکەوەژیان
لەناونی جووراجور پێکهاتەیل هەرێم کوردستان کرد، وە وەخاسی ئەوە بویە نموونەیگ ئەرا
خوەشبوین و مقەیەتیکردن ماف پێکهاتەیل لە ناوچەگە.
هەرلیوا؛ سەرۆک
حکومەت جەخت لەبان گرنگی بتەوکردن کەلتور پێکەوەژیان و تیکڵابوین ناونی پێکهاتەیل ئاینی
و نەتەوەیی لە هەرێم کوردستان و عراق کرد، و داوا لە مەسیحیەیلەی دەیشت کرد وەرەو میلیکانیان
گلەو بخوەن و خزمەت کوردستان بکەن.
بارزانی هەمیش
دووپات کرد ک حکومەت هەرێم کوردستان ئەوەسا گشت ئاسانکارییگ ئەرا گلەوخواردنیان و مقەیەتیکردن
مافەیلیان دابین کەێد.
